
Bucureşti, 04.03.2015   
Nr. 4c-2/76/10.02.2015   

Plx.18/2015
Comisia pentru Buget,

Finanţe şi Bănci
AVIZ
asupra proiectului de Lege privind aprobarea Ordonanţei de  urgenţă a Guvernului nr.65/2014 pentru modificarea şi completarea unor acte normative

În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, în procedură de urgență, spre dezbatere şi avizare, cu proiectul de Lege  privind aprobarea Ordonanţei de  urgenţă a Guvernului nr.65/2014 pentru modificarea şi completarea unor acte normative.
Conform prevederilor art.75 din Constituţia României, republicată, şi ale art.92  din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră Decizională.
Potrivit dispoziţiilor art.61 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de Lege     menţionat mai sus, în şedinţa din 3 martie 2015. 
Membrii Comisiei au examinat proiectul de Lege supus avizării, expunerea de motive și avizul favorabil al Consiliului Legislativ. 
În urma dezbaterilor și a opiniilor exprimate, deputații prezenți la lucrări au hotărât, cu unanimitate de voturi, avizarea favorabilă a proiectului de Lege cu  amendamentul admis prezentat în anexă.
                        PREŞEDINTE                                             SECRETAR
                       Viorel ȘTEFAN                                     Mihai-Aurel DONȚU

Consilier,  Luminița Ana Ghiorghiu

	1.
	La art. XI
Art.351- Începând cu 1 ianuarie 2015, autoritățile administrației publice locale pot acorda în limita bugetului aprobat, prin hotărâre a consiliului local, norma de hrană polițiștilor locali conform prevederilor Ordonanței Guvernului nr.26/1994 privind drepturile de hrană, în timp de pace , ale personalului din sectorul de apărare națională, ordine publică și siguranță națională, republicată, cu modificările și completările ulterioare.
Art.1.- Personalul din Ministerul Apărării Naționale, Ministerul Administrației și Internelor, Ministerul Justiției – Direcția Generală a Penitenciarelor și Serviciului Independent de Protecție și Anticorupție, Serviciul Român de Informații, Serviciul de Informații Externe, Serviciul de Protecție și Pază și Serviciul de Telecomunicații Speciale are dreptul, în timp de pace, la hrană gratuită, în condițiile prezentei ordonanțe.
(OG nr.26/1994)
	1. La art. XI, art.351, se modifică și va avea următorul cuprins:

 Art.351- (1) Începând cu 1 ianuarie 2015, autoritățile administrației publice locale pot acorda în limita bugetului aprobat, prin hotărâre a consiliului local, norma de hrană polițiștilor locali conform prevederilor Ordonanței Guvernului nr.26/1994 privind drepturile de hrană, în timp de pace, ale personalului din sectorul de apărare națională, ordine publică și siguranță națională, republicată, cu modificările și completările ulterioare.
(2) În aplicarea prevederilor alin.(1), art.1 din Ordonanța Guvernului nr.26/1994 privind drepturile de hrană, în timp de pace, ale personalului din sectorul de apărare națională, ordine publică și siguranță națională, se modifică și va avea următorul cuprins:

Art.1.- Personalul din Ministerul Apărării Naționale, Ministerul Administrației și Internelor, Ministerul Justiției – Direcția Generală a Penitenciarelor și Serviciului Independent de Protecție și Anticorupție, Serviciul Român de Informații, Serviciul de Informații Externe, Serviciul de Protecție și Pază, Serviciul de Telecomunicații Speciale și polițiștii locali, au dreptul, în timp de pace, la hrană gratuită, în condițiile prezentei ordonanțe.

